[{"text_idx": "#000000", "text": "Wythnos Gweithredu ar Wastraff Bwyd"}, {"text_idx": "#000001", "text": "Mae gwastraffu bwyd yn bwydo newid hinsawdd. Cymerwch yr her a helpu i amddiffyn ein planed."}, {"text_idx": "#000002", "text": "Gredwch chi hynny? Wel, pe bydden ni\u2019n rhoi\u2019r gorau i daflu\u2019r 714,000 o dunelli o datws rydyn ni\u2019n eu gwastraffu bob blwyddyn yn ein cartrefi, buasai\u2019n gwneud yr un faint o les i\u2019r amgylchedd a\u0302 thynnu 326,000 o dunelli o CO2e o\u2019r atmosffer! Dyna pam rydyn ni\u2019n herio pawb i ddeall gwir werth bwyd a gwastraffu cyn lleied a\u0302 phosibl. Mae\u2019n bryd inni weithredu ar hyn."}, {"text_idx": "#000003", "text": "Mae\u2019r bwyd da rydyn ni\u2019n ei daflu yn cael effaith ar ein hamgylchedd ac mae\u2019n cyfrannu at newid hinsawdd gan ein bod yn gwastraffu nid yn unig y bwyd ei hun, ond yr adnoddau gwerthfawr sydd wedi\u2019u defnyddio i wneud y bwyd \u2013 y tir, y gwrteithiau a\u2019r dw\u0302r a ddefnyddiwyd i\u2019w dyfu, a\u2019r nwyon ty\u0302 gwydr a gre\u0308wyd wrth ei gynhyrchu a\u2019i gludo."}, {"text_idx": "#000004", "text": "Pe bai gwastraff bwyd yn wlad, buasai ganddi\u2019r drydedd o\u0302l-troed carbon fwyaf yn y byd ar o\u0302l yr UDA a Tsieina."}, {"text_idx": "#000005", "text": "Pe bydden ni oll yn rhoi\u2019r gorau i wastraffu bara gartref yn y Deyrnas Unedig am flwyddyn, gallai wneud yr un faint o wahaniaeth i allyriadau nwyon ty\u0302 gwydr a\u0302 phlannu 5.3 miliwn o goed."}, {"text_idx": "#000006", "text": "Mae bwyd wedi\u2019i wastraffu\u2019n cyfrannu mwy at allyriadau nwyon ty\u0302 gwydr yn fyd-eang na\u2019r holl deithiau awyren masnachol a wnawn bob blwyddyn."}, {"text_idx": "#000007", "text": "Mae\u2019r cynllunydd dognau dyddiol hwn yn rhoi canllaw ichi sy\u2019n dangos faint o fwyd rydych ei angen ar gyfer pob person, fesul pryd bwyd. Mae\u2019n syml i\u2019w ddefnyddio gan ein bod wedi cyfrifo meintiau dognau cyffredin ichi. Cyn mynd i siopa, cynlluniwch eich dognau fel mai dim ond yr hyn y mae ei angen arnoch y byddwch yn ei brynu. Gwnewch restr a thynnwch lun o\u2019r silffoedd yn eich cegin a chyfeirio ato pan fyddwch chi\u2019n siopa i\u2019ch atgoffa o\u2019r hyn sydd gennych chi\u2019n barod."}, {"text_idx": "#000008", "text": "Trowch eich oergell i lawr i 5\u00b0C neu lai i gadw\u2019ch bwyd yn fwy ffres yn hirach."}, {"text_idx": "#000009", "text": "Labeli dyddiadau \u2013 beth maen nhw\u2019n ei feddwl? Dyma ganllaw i\u2019ch helpu i ddeall y gwahaniaeth rhwng \u2018defnyddio erbyn\u2019 ac \u2018ar ei orau cyn\u2019."}, {"text_idx": "#000010", "text": "CYFLAWNi \u2013 defnyddio pob darn bwytadwy o\u2019ch bwydydd yn cynnwys crwyn tatws a choesynnau brocoli."}, {"text_idx": "#000011", "text": "Mae defnyddio bwydydd dros ben yn ffordd hawdd o frwydro newid hinsawdd a mwynhau pryd blasus o fwyd."}, {"text_idx": "#000012", "text": "Cael trefn ar eich storfa \u2013 cadwch eich bwyd ar ei orau am gyfnod hirach drwy ei storio\u2019n gywir."}, {"text_idx": "#000013", "text": "Mae rhewi\u2019r bwyd nad ydych chi wedi cael cyfle i\u2019w fwyta yn rhewi amser! Mae\u2019n rhoi mwy o amser ichi fwyta\u2019r bwyd y gwnaethoch ei brynu. Mae\u2019n ddiogel ichi rewi bwyd hyd at ei ddyddiad \u2018defnyddio erbyn\u2019. Dysgwch pa fwydydd y gallwch ac na allwch eu rhewi a\u2019r ffordd gywir o\u2019u dadrewi. Mae rhewi\u2019r hyn sydd gennych, a phrynu bwydydd wedi rhewi yn eich helpu i ddefnyddio popeth heb iddo fynd heibio\u2019i ddyddiad."}, {"text_idx": "#000016", "text": "Mae Cre\u0308wyr Digymell yn credu\u2019n gryf yn yr achos arbed bwyd, ac maent yn teimlo bod llawer o resymau cymhellol dros newydd arferion gwael. Mae gennych chi feddwl rhyddfrydig, ac rydych yn mwynhau\u2019r elfen o deimlo\u2019n dda, sy\u2019n cyd-fynd a\u0302 gwneud eich rhan. Rydych chi\u2019n ymfalchi\u0308o yn eich unigolrwydd, ond rydych chi\u2019n gwybod y gall newidiadau cymharol fach mewn ymddygiad gael effaith fawr."}, {"text_idx": "#000017", "text": "Ychwanegiad rhagorol i roi blas o Wlad Thai i\u2019r rysa\u0301it Lletemau Tatws Coch. Yn o\u0302l argymhelliad Albert Bartlett, mae\u2019r saig hon ar ei gorau gyda thatws hufennog neu flodiog.\nMae\u2019n llawn ansoddau a blasau cyferbyniol, ac mae\u2019n un o\u2019r ryseitiau hynny y bydd y teulu cyfan yn dwlu arni - mae\u2019n gweithio\u2019n dda gyda chyw ia\u0302r wedi\u2019i goginio hefyd."}, {"text_idx": "#000018", "text": "Ychwanegiad rhagorol i roi blas o Wlad Thai i\u2019r rysa\u0301it Lletemau Tatws Coch. Yn o\u0302l argymhelliad Albert Bartlett, mae\u2019r saig hon ar ei gorau gyda thatws hufennog neu flodiog."}, {"text_idx": "#000019", "text": "Mae\u2019n llawn ansoddau a blasau cyferbyniol, ac mae\u2019n un o\u2019r ryseitiau hynny y bydd y teulu cyfan yn dwlu arni - mae\u2019n gweithio\u2019n dda gyda chyw ia\u0302r wedi\u2019i goginio hefyd."}, {"text_idx": "#000020", "text": "Tanysgrifiwch i\u2019r cylchlythyr i dderbyn pethau blasus bob mis."}, {"text_idx": "#000021", "text": "Tanysgrifiwch i'r cylchlythyr a chael rhai pethau blasus bob mis."}]